21.2.2022
FI
Euroopan unionin virallinen lehti
C 83/15
Nykyinen teksti kuuluu seuraavasti: ”7.
Edellä 1 artiklassa tarkoitettu suojatulla alkuperänimityksellä varustettu ekstra-neitsytoliiviöljy on saatettava markkinoille tummissa lasista, ruostumattomasta teräksestä tai pellistä valmistetuissa astioissa, joiden vetoisuus on enintään viisi litraa.”
Teksti korvataan seuraavasti: ”7.
Edellä 1 artiklassa tarkoitettu suojatulla alkuperänimityksellä varustettu ekstra-neitsytoliiviöljy on saatettava markkinoille sellaisissa lasi- tai peltiastioissa tai missä tahansa muissa öljyn säilytykseen soveltuvissa astioissa, joiden vetoisuus on enintään viisi litraa.”
Muutoksen tarkoituksena on, että tuottajat voivat käyttää muita kuin eritelmässä tällä hetkellä määritettyjä pakkauksia, jotta he voivat vastata eri markkinoiden tarpeisiin. — Myös pullotusta koskevia sääntöjä on muutettu.
Nykyinen teksti kuuluu seuraavasti: ”Tuotanto, öljyn puristaminen ja pullotus tapahtuvat rajatulla alueella.
Pullotus on suoritettava rajatulla maantieteellisellä alueella, jotta Monte Etna -öljyn erityisominaisuudet ja laatu voidaan säilyttää.
Näin voidaan myös varmistaa, että ulkopuolisen valvontaelimen tarkastukset suoritetaan tuottajien läsnä ollessa.”
Teksti korvataan seuraavasti: ”Suojatulla alkuperänimityksellä ”Monte Etna” varustettu ekstra-neitsytoliiviöljy on pakattava 4 kohdassa tarkoitetulla maantieteellisellä alueella.”
Tämä vaatimus on välttämätön sen varmistamiseksi, että raaka-ainetta ja varsinaista öljyä kuljetetaan mahdollisimman vähän.
Jopa se, että öljyä on kuljetettu pakkaamattomana säiliöissä, on useammin kuin kerran aiheuttanut vähäisiä kemiallisia muutoksia, joista on aiheutunut huomattavasti merkittävämpiä aistinvaraisia muutoksia.
Oliiviöljy on erittäin herkkä öljyn kuljetuksessa käytettävän säiliön sisäisten olosuhteiden mahdollisesti aiheuttamille makumuutoksille.
Vaatimuksen ansiosta valvontaelin kykenee myös takaamaan, että asianmukaiset tarkastukset voidaan tehdä läpi koko tuotanto- ja pakkausprosessien, mikä auttaa myös säilyttämään suojatulla alkuperänimityksellä varustetun öljyn tyypilliset ominaisuudet sekä takaamaan seurannan ja jäljitettävyyden.
Tämä muutos toimii lisäperusteluna pullotuksen rajoittamiselle rajatulle alueelle.
Valvontaelin — Tuote-eritelmään on lisätty tätä asiaa koskeva artikla, koska se puuttui siitä.
Yhteenvedon 4.7 kohtaa on muutettu valvontaelimen vaihtumisen huomioonottamiseksi.
Nykyinen teksti kuuluu seuraavasti: ”Nimi: Agroqualità SARL Osoite: Piazza Sallusti, 21, 1-00187 Rooma” Teksti korvataan seuraavasti: ”10 artikla Valvonta Kuten EU:n lainsäädännössä edellytetään, valvontaelin tarkistaa, että tuote noudattaa tuote-eritelmää.
Valvontaelimeksi on valittu Agroqualità (osoite: Viale Cesare Pavese 305, 00144 Rooma; Sähköposti: agroquali ta@agroqualita.it; P. 06 54228675; F. 06 54228692).”